**Ministru kabineta noteikumu projekta „Grozījums Ministru kabineta 2009.gada 15.decembra noteikumos Nr.1474 “Tehnisko palīglīdzekļu noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Grozījums Ministru kabineta 2009.gada 15.decembra noteikumos Nr.1474 “Tehnisko palīglīdzekļu noteikumi”” (turpmāk – projekts) izstrādāts, lai uzlabotu tehnisko palīglīdzekļu pakalpojuma (turpmāk - TPL) pieejamību personām ar elpošanas problēmām, kā arī veiktu TPL klāsta modernizāciju atbilstoši tendencēm pasaules mērogā.Paredzēts, ka projekts stāsies spēkā ar 2021.gada 1.jūlijā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, lai uzlabotu TPL pakalpojuma pieejamību personām ar funkcionēšanas traucējumiem un to saturu atbilstoši Valsts pārvaldes iekārtas likuma 10.panta desmitajai daļai, kas noteic, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | TPL pakalpojuma nodrošināšanas nosacījumus personām ar funkcionēšanas traucējumiem, kā arī kārtību, kādā VSIA “Nacionālais rehabilitācijas centrs “Vaivari”” (turpmāk – NRC “Vaivari”) nodrošina TPL pakalpojumu, nosaka Ministru kabineta 2009.gada 15.decembra noteikumi Nr.1474 „Tehnisko palīglīdzekļu noteikumi”” (turpmāk – MK noteikumi Nr.1474), kuru 2.pielikumā noteikts valsts finansēto TPL saraksts. Projekts paredz papildināt MK noteikumu Nr.1474 2.pielikumu “Tehniskie palīglīdzekļi” ar iekārtu ilgstošai skābekļa terapijai ārpus ārstniecības iestādes (skābekļa koncentrators). Covid-19 pandēmijas laikā aktualizējās nepieciešamība sniegt valsts atbalstu personām ar elpošanas nepietiekamību, kurām nepieciešama ilgstoša skābekļa terapija mājās, vienlaikus sniedzot atbalstu arī citām personām ar hroniskām elpošanas problēmām. Šīs personas mājas apstākļos ir nepieciešams nodrošināt ar skābekļa koncentratoriem - iekārtām ilgstošai skābekļa terapijai ārpus ārstniecības iestādes (turpmāk – iekārta). Iekārta paredzēta:1. terminēti pacientiem ar akūtām problēmām (piemēram, tiem ar Covid-19 saslimušajiem pacientiem, kuriem beidzoties ārstēšanās laikam ārstniecības iestādēs iekārtas ir nepieciešamas nekavējoties un uz laiku līdz stabilizējas veselības stāvoklis). Šādā gadījumā iekārtas un ārstu uzraudzība tiks nodrošināta Veselības ministrijas (turpmāk – VM) organizēta atbalsta ietvaros;
2. pacientiem ar hroniskām elpošanas slimībām ilgstošai skābekļa terapijai ārpus ārstniecības iestādes (piem., hronisku obstruktīvu plaušu slimību, pulmonālu hipertensiju u.c.), ko nodrošinās NRC “Vaivari” MK noteikumu Nr.1474 noteiktajā kārtībā TPL pakalpojuma ietvaros.

Hipoksēmiju visbiežāk novēro elpošanas sistēmas slimību gadījumā. Lielākoties tā ir hroniska obstruktīva plaušu slimība (HOPS), difūzas plaušu parenhīmas slimības (intersticiālas plaušu slimības), piemēram, idiopātiska plaušu fibroze. Retāk hipoksēmiju novēro kardiālas patoloģijas, piemēram, pulmonālas hipertensijas, sirds mazspējas, kā arī citu slimību gadījumā. Hipoksēmiju ar hiperkapniju novēro daļai slimnieku ar smagu HOPS, kā arī smagas kifoskoliozes un neiromuskulāru slimību gadījumā. Nereti ilgstošu skābekļa terapiju ordinē paliatīvās aprūpes ietvaros, piemēram, plaušu vēža gadījumā. Lielākā daļa ilgstošas skābekļa terapijas saņēmēju ir HOPS slimnieki, slimība ietekmē vairāk kā 5% pasaules iedzīvotāju. Slimība izpaužas kā progresējošs elpas trūkums vai smakšana. Ilgstošas skābekļa terapijas gadījumā pacienti ar elpošanas nepietiekamību pastāvīgi, nereti pat nepārtraukti, mājas apstākļos elpo skābekli un tās mērķis ir mazināt elpas trūkumu, uzlabot slodzes toleranci un dzīves kvalitāti, slimību uzliesmojumu un hospitalizāciju biežumu, kā arī paildzināt pacientu dzīvi. Organisma audi uzņem tikai to skābekli, kas ir saistījies ar hemoglobīnu eritrocītos, tā piesātinājums ar skābekli (asins skābekļa saturācija) raksturo asinīs cirkulējošā skābekļa daudzumu. Skābekļa–hemoglobīna disociācijas līkne, kas raksturo skābekļa saistīšanos ar hemoglobīnu atkarībā no parciālā spiediena asinīs (PaO2), nav lineāra. PaO2 7,3 kPa (55 mmHg) ir brīdis, kad līknes plato fāze beidzas un, turpinot samazināties PaO2, strauji samazinās arī asins skābekļa saturācija. PaO2<7,3 kPa (55 mmHg) ir savulaik empīriski izvēlēts un vēlākos pētījumos validēts slieksnis ilgstošas skābekļa terapijas mājās uzsākšanai.Pacientiem ar hroniskām elpošanas un sirds-asinsvadu saslimšanām slimībām iekārtas ilgstošai skābekļa terapijai ārpus ārstniecības iestādes (mājas apstākļos, ilgstošas sociālās aprūpes un sociālās rehabilitācijas iestādēs) paredzēts nodrošināt saskaņā ar MK noteikumi Nr.1474 noteikto kārtību. Projektā paredzēts, ka iekārtu nepieciešamību identificē ārsts pneimonologs vai kardiologs atzinumā par TPL nepieciešamību. Pacients apmeklē ārstu-speciālistu vismaz divas reizes, nosakot asins gāzu sastāvu (slimības remisijas periodā, miera stāvoklī, elpojot atmosfēras gaisu). Ārsts pneimonologs (vai kardiologs) atzinumā norāda arteriālās asins gāzu sastāvu un nepieciešamo skābekļa plūsmu.Persona NRC “Vaivari” Tehnisko palīglīdzekļu centrā iesniedz iesniegumu valsts finansēta TPL piešķiršanai un pievieno MK noteikumos Nr.1474 noteiktos dokumentus (MK noteikumu Nr.1474 5. un 51.punkts). Iekārtas tiks izsniegtas rindas kārtībā tikai pilngadīgām personām atbilstoši pieejamajam finansējuma apjomam. Saskaņā ar MK noteikumu Nr.1474 grozījumiem (2018. gada 6. marta Ministru kabineta noteikumi Nr. 138 “Grozījums Ministru kabineta 2009.gada 15.decembra noteikumos Nr.1474 “Tehnisko palīglīdzekļu noteikumi””) bērnu nodrošināšana ar skābekļa koncentratoriem nodota Bērnu klīniskās universitātes slimnīcai. Lai nodrošinātu iekārtu pareizu darbību un regulāri uzraudzītu personas veselības stāvokli, nepieciešams organizēt personai multiprofesionālu atbalstu: * veikt personas dinamisko novērošanu pie ģimenes ārsta, vajadzības gadījumā nodrošinot arī pacienta aprūpi mājās, kā arī veicot ikgadējo ārstējošā ārsta (pneimonologa vai kardiologa) apskati (tiks nodrošināts ārstniecības procesa ietvaros no VM budžeta);
* iekārtu tehnisko uzraudzību (ne retāk kā reizi pusgadā) veic pakalpojuma sniedzējs, kas NRC “Vaivari” organizētā publiskā iepirkuma rezultātā nodrošina iekārtu nomu, uzraudzību, apkopi un konsultēšanu jeb apmācību to lietošanā visā Latvijas teritorijā atbilstoši publiskā iepirkuma tehniskajā specifikācijā iekļautajiem nosacījumiem.

Standarta iekārtas svars ir ap 15–25 kg, parasti nodrošina ≥97% O2 koncentrāciju pie plūsmas 2–3 l/minūtē (augstākas plūsmas gadījumā O2 koncentrācija būs nedaudz mazāka). Iekārtām ir gaisa filtrs, kuru nepieciešams vismaz reizi nedēļā izmazgāt, izskalot un izžāvēt pirms ievietošanas atpakaļ iekārtā. Ik pēc 10 000–15 000 darbības stundām vai vismaz reizi gadā iekārtai nepieciešama tehniskā apkope. Apkope nereti nepieciešama daudz biežāk, jo, turot iekārtu putekļainās telpās un regulāri netīrot gaisa filtru, tie aizsērē. Apkopi nodrošina komersanti, kas specializējušies pacientu mājas aprūpē. Atzīts, ka sertificētu medicīnas iestāžu starpniecība ir obligāta iekārtu izmantošanas gadījumā, jo skābeklis ir Valsts Zāļu aģentūrā reģistrēts medikaments. Paredzēts, ka iekārtas personām tiks izsniegtas patapinājumā. NRC “Vaivari” organizēs iepirkumu ar iekārtu nodrošināšanu saistītā pakalpojuma sniedzēja atrašanai. |
| 3. | Projekta izstrādē iesaistītās institūcijas un publiskās personas kapitālsabiedrības | Projekts izstrādāts sadarbībā ar VM, Nacionālo veselības dienestu un klientu intereses pārstāvošo nevalstisko organizāciju un nozares profesionālo organizāciju pārstāvju konsultatīvo padomi (turpmāk - padome), kuras sastāvā darbojas pārstāvji no Nodibinājuma Invalīdu un viņu draugu apvienības "APEIRONS", Bērnu slimnīcas fonda, Digitālās Veselības biedrības, Latvijas Audiologopēdu asociācijas, Latvijas Cistiskās fibrozes biedrības, Latvijas Ergoterapeitu asociācijas, Latvijas Miopātijas slimnieku asociācijas "SARTORIUS", Latvijas Muguras smadzeņu bojājumu biedrības, Latvijas Spina Bifida un Hidrocefālijas biedrības, Latvijas Tuberkolozes un plaušu slimību ārstu asociācijas, Protezēšanas, ortozēšanas un tehniskās ortopēdijas asociācijas.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas - personas ar funkcionēšanas traucējumiem un to ģimenes locekļus. 2020.gadā NRC “Vaivari” sniedzis TPL pakalpojumu 12 249 personām, izsniedzot 14 537 TPL. Jāatzīmē, ka kopumā valstī 2020.gadā izsniegti 23 629 TPL, ko kuriem 2 909 izsniedzis LNB un 6 183 LNS un šis apjoms ir mazāks kā 2019.gadā, jo TPL izsniegšanas apjomu ietekmējis Covid – 19 saslimšanas izraisītie klientu apkalpošanas ierobežojumi. Tā kā TPL pakalpojums tiek sniegts saskaņā ar budžeta iespējām, TPL personas saņem rindas kārtībā. 2020.gada 31.decembrī rindā pēc TPL gaidīja 7 200 personas, no kurām 3 079 TPL rindā bija stājušās NRC “Vaivari”, 318 LNB, bet 3803 LNS.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums ietekmē NRC “Vaivari” administratīvo slogu – administratīvais slogs palielinās. Projekta īstenošanai plānots palielināt NRC “Vaivari” administratīvo personālu ar papildu speciālistu – klientu apkalpošanas speciālists. |
| 3. | Administratīvo izmaksu monetārs novērtējums | Klientu apkalpošanas speciālista noslodze vidēji aprēķināta 1 darba stunda (konsultēšana, dokumentu kārtošana u.c.) uz 1 klienta apkalpošanas gadījumu, vidēji mēnesī plānots, ka klientu apkalpošanas speciālists apkalpos vidēji 160 personas. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| Saskaņā ar valsts budžetu kārtējam gadam |  Izmaiņas kārtējā gadā, salīdzinot ar valsts budžetu kārtējam gadam | **2022.g.** | **2023.g.** | **2024.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2022.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2023.gadam | Izmaiņa, salīdzinot ar vidēja termiņa budžeta ietvaru 2023. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **4 522 987** | **0** | **4 522 987** | **0** | **4 522 987** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

tai skaitā:Labklājības ministrijas budžeta apakšprogrammas 05.01.00 "Sociālās rehabilitācijas valsts programmas"  | 4 522 987 | 0 | 4 522 987 | 0 | 4 522 987 | 0 | 0 |
| 1.2. valsts speciālais budžets |  |  |  |  |  | 0 | 0 |
| 1.3. pašvaldību budžets |  |  |  |  |  | 0 | 0 |
| **2. Budžeta izdevumi:** | **4 522 987** | 207 000 | **4 522 987** | **878 628** | **4 522 987** | **878 628** | **878 628** |
| Labklājības ministrijas budžeta apakšprogrammas 05.01.00 "Sociālās rehabilitācijas valsts programmas "  | 4 522 987 | 207 000 | 4 522 987 | 878 628 | 4 522 987 | 878 628 | 878 628 |
| 2.2. valsts speciālais budžets |  |  |  | 0 | 0 | 0 | 0 |
| 2.3. pašvaldību budžets |  |  |  | 0 | 0 | 0 | 0 |
| **3. Finansiālā ietekme:** |  | **-207 000** |  | **-878 628** | **0** | **-878 628** | **-878 628** |
| 3.1. valsts pamatbudžets |  | -207 000 |  | -878 628 | 0 | -878 628 | -878 628 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 207 000\* | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | x | **0** | **0** | **-878 628** | **0** | **-878 628** | **-878 628** |
| 5.1. valsts pamatbudžets | 0 | 0 | -878 628 | 0 | -878 628 | -878 628 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts paredz papildināt MK noteikumu Nr.1474 2.pielikumu “Tehniskie palīglīdzekļi” papildināt ar iekārtu ilgstošai skābekļa terapijai ārpus ārstniecības iestādes (skābekļa koncentratoru) (turpmāk - iekārta). TPL pakalpojumu nodrošina NRC “Vaivari”.Paredzēts, ka iekārtas personām tiks izsniegtas patapinājumā. NRC “Vaivari” organizēs iepirkumu ar iekārtu nodrošināšanu saistītā pakalpojuma sniedzēja atrašanai. Lai nodrošinātu iekārtu pareizu darbību un regulāri uzraudzītu personas veselības stāvokli, nepieciešams organizēt personai multiprofesionālu atbalstu, t.sk. iekārtu tehnisko uzraudzību (reizi pusgadā) veic pakalpojuma sniedzējs, kas NRC “Vaivari” organizētā publiskā iepirkuma rezultātā nodrošina iekārtu nomu, uzraudzību, apkopi un konsultēšanu jeb apmācību to lietošanā visā Latvijas teritorijā atbilstoši publiskā iepirkuma tehniskajā specifikācijā iekļautajiem nosacījumiemPlānots gadā ar iekārtu nodrošināt vidēji 1000 personas gadā.Vidējās iekārtas izmaksas uz 1 personu dienā plānotas 2.36 euro (t.sk. PVN 21% un pakalpojuma nodrošināšanas izdevumi 2.5%). Vidējās iekārtas izmaksas uz 1 personu gadā plānotas 861.40 euro (t.sk. PVN 21% un pakalpojuma nodrošināšanas izdevumi 2.5%).Kopējie iekārtu nodrošināšanas izdevumi 1000 personām gadā vidēji 12 mēnešu periodā plānoti 861 400.00 euro gadā (t.sk. 176 295 euro PVN 21% un pakalpojuma nodrošināšanas izdevumi 21 900 euro).Papildus NRC “Vaivari” plānots administrēšanas izdevumu pieaugums 17 228 euro apmērā (2% apmērā no kopējiem pakalpojuma nodrošināšanas izdevumiem). Administrēšanas izdevumu pieaugumu plānots nodrošināt papildus izveidojot vienu klientu apkalpošanas speciālista slodzi. **Kopējie projekta plānotie izdevumi gadā*, sākot ar 2022. gadu,*** **878 628 euro apmērā.**

|  |  |  |  |
| --- | --- | --- | --- |
| x | ***plāns*** | ***izmaiņas*** | ***plāns ar izmaiņām*** |
| *euro* | % | *euro* | % | *euro* | % |
| Kopā | **4 522 987** | 100 | **878 628** | 100 | **5 401 615** | 100 |
| 1.TPL nodrošināšana | 4 147 052 | 91.7 | 861 400 | 98.0 | 5 008 452 | 92.7 |
| 2.administrācijas izmaksas | 375 935 | 8.3 |  17 228 | 2.0 | 393 163 | 7.3 |

\* 2021. gadā plānoti papildu izdevumi 207 000 euro (2.30 euro (1.90 euro + PVN 21%) x 30 dienas x 5 mēn x 600 personas). Minēto papildu izdevumu segšana 2021.gadā tiks nodrošināta Labklājības ministrijai (turpmāk- LM) esošo pamatbudžeta līdzekļu ietvaros, veicot izdevumu pārstrukturizēšanu, nepieciešamības gadījumā veicot iekšējo līdzekļu pārdali starp programmām un apakšprogrammām, un izdevumu ekonomiskās klasifikācijas kodiem.Gadījumā, ja 2021.gadā LM budžeta iekšējā līdzekļu pārdale netiks atbalstīta, kā arī, ja netiks apstiprināts papildu finansējums 2022.gadam un turpmāk ik gadu attiecīgajai LM budžeta prioritātei, elpošanas TPL tiks nodrošināti iespēju robežās esošā budžeta ietvaros, vienlaikus veidojot rindas attiecīgā TPL saņemšanai. |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7.Amata vietu skaita izmaiņas | Amata vietu skaits nemainās. |
| 8. Cita informācija | Noteikumu projektā ietverto pasākumu īstenošana 2021.gadā tiks nodrošināta LM piešķirto pamatbudžeta līdzekļu ietvaros, veicot līdzekļu pārdali starp programmām, apakšprogrammām un izdevumu ekonomiskās klasifikācijas kodiem.Jautājumu par papildus nepieciešamā finansējuma piešķiršanu LM 2022.gadam un turpmāk ik gadu 878 628 euro apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem, atbilstoši valsts budžeta finansiālajām iespējām.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu nesakar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

 |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks ieviests sadarbībā ar VM, Nacionālo veselības dienestu un padomi. |
| 2. | Sabiedrības līdzdalība projekta izstrādē | NRC “Vaivari”, sniedzot TPL pakalpojumu, veic pakalpojumu saņēmēju anketēšanu, kur klienti var norādīt ieteikumus pakalpojuma pilnveidošanā, t.sk. normatīvo aktu izmaiņām. Klientu ieteikumi tiek analizēti un iespēju robežās ņemti vērā. Papildus NRC “Vaivari” piesaista viedokļa apzināšanā ārējos ekspertus, kuru priekšlikumi tiek apkopoti un apkopotā veidā par anketēšanas rezultātiem ikgadēji tiek informēta LM, kā arī priekšlikumi 2020.gadā vairākkārt apspriesti padomē. Projekts 2021.gada 26.aprīlī nodots sabiedriskai apspriedei līdz 2021.gada 7.maijam atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām [(https://www.lm.gov.lv/lv/mk-noteikumu-grozijumu-projektu-grozijums-ministru-kabineta-15122009-noteikumos-nr1474](file:///C%3A%5CUsers%5Cmara.krumpane%5CAppData%5CLocal%5CMicrosoft%5CWindows%5CINetCache%5CContent.Outlook%5C1OMB0GY4%5C%28https%3A%5Cwww.lm.gov.lv%5Clv%5Cmk-noteikumu-grozijumu-projektu-grozijums-ministru-kabineta-15122009-noteikumos-nr1474); https://www.mk.gov.lv/lv/ministru-kabineta-diskusiju-dokumenti). Atbalstu projekta virzībai izteica Pulmonālās hipertensijas biedrība. Citi priekšlikumi vai iebildumi netika saņemti. |
| 3. | Sabiedrības līdzdalības rezultāti | Padomes pārstāvji konceptuāli atbalsta Projekta tālāku virzību. |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NRC “Vaivari” (darbinieki), LM, ārstniecības personas (ģimenes (vispārējās prakses), ārsti pneimonologi un kardiologi), personu likumiskie pārstāvji, pilnvarotās personas saņemot TPL, klientu tiesības un profesionālās organizācijas pārstāvošās nevalstiskās organizācijas, TPL pakalpojuma sniedzēji. Ņemot vērā to, ka projektā nav noteikti jauni pienākumi attiecībā pret iepriekšējo regulējumu, nav iesaistītas jaunas institūcijas, tādēļ regulējuma normas sabiedrības mērķa grupas neietekmēs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde attiecībā uz NRC “Vaivari” funkcijām un uzdevumiem nemainās. Projekts neparedz nepieciešamību veidot jaunas institūcijas vai reorganizēt vai likvidēt esošās institūcijas un papildus cilvēkresursu piesaiste nav nepieciešamas. Projekts tiks īstenots esošo cilvēkresursu institūciju un to funkciju ietvaros. |
| 3. | Cita informācija | Nav |

Labklājības ministrs G.Eglītis

Pikše, 67021634,

Ineta.Pikse@lm.gov.lv

Strēle, 64331831

Sandra.Strele@lm.gov.lv